text: Tilfredshed med øget grænsekontrol i Holland
  23 juni 2015 kl. 16.53
  Borgerne i den hollandske grænseby Overdinkel mærker ikke meget til, at der er mere grænsekontrol.
  Siden 2011 har hollænderne skærpet grænsekontrollen og derfor har det dagligt været mulighed for, at særlige afdelinger af politiet laver kontrol af især udlændinge i grænseområdet.
  Ifølge både borgere og de lokale politikere i området har det fungeret upåklageligt og Michael Sjibom, der er borgmester i Overdinkel, vil gerne have endnu mere kontrol.
  Den øgede kontrol blev indført i 2011 efter pres fra højrefløjspolitikeren Geert Wilders, der krævede mere grænsekontrol. Dermed ligner det den nuværende politiske situation herhjemme, hvor Dansk Folkeparti ønsker skærpet kontrol.
  Kontrollen blev i 2012 godkendt af EU og strider ikke imod Schengen-aftalen, der ellers betyder, at borgerne skal kunne bevæge sig frit indenfor EU.
  